Държавен вестник, бр. 77, 2020 г., стр. 80

СТР.  80	
Д Ъ Р Ж А В Е Н  В Е С Т Н И К 	
БРОЙ  77
Член 11
Страните си сътрудничат по въпросите, 
свързани с дейността на образователните ин­
ституции (средни и висши училища) на двете 
Страни, в които обучението се осъществява 
на български език и съответно на украински 
език или в които посочените езици се изуча­
ват като учебен предмет чрез осигуряване на 
учебна, учебно-методическа и художествена 
литература. 
Член 12
Страните подкрепят сътрудничеството 
между образователните институции на Ре­
публика България и Украйна в съответствие 
с подписаните между Страните договори и 
съответното действащо законодателство на 
двете държави. 
Член 13
Страните подкрепят прякото сътрудничест­
во между висшите училища на двете Страни 
в рамките на програмите „Еразъм+“ и „Хо­
ризонт 2020“, както и други програми на ЕС.
Член 14
Украинската Страна гарантира на лица, 
принадлежащи към българското национално 
малцинство, правото на обучение на български 
език в предучилищното образование и от I 
клас до XII клас на средното училище заед­
но с държавния език съгласно действащото 
законодателство на Украйна.
Член 15
Украинската Страна съгласно действащо­
то си законодателство гарантира на лица, 
принадлежащи към българското национално 
малцинство, правото да учат български език 
на всички образователни нива в общинските 
институции за общо средно образование.
По предложение на украинската Страна 
българската Страна разглежда възможност­
та за откриване на класове с изучаване на 
украински език съгласно действащото зако­
нодателство на Република България.
Член 16
По време на срока на действие на този 
Протокол Страните разглеждат възможността 
за размяна на една делегация до 5 специалисти 
за период до 7 дни в областта на средното 
и висшето образование за запознаване със 
системите на образование в двете Страни и 
за провеждане на преговори и подписване на 
съответните документи.
Изпращащата Страна заплаща всички раз­
ходи, свързани с командироването на своите 
специалисти, в съответствие с действащото 
си законодателство съобразно финансовите 
си възможности.
Член 17
На лицата, разменяни в рамките на този 
Протокол, приемащата Страна, при необходи­
мост, осигурява медицинско обслужване въз 
основа на действащото си законодателство и 
изисква медицинска застраховка за предос­
тавяне на спешна медицинска помощ, която 
е задължителна при влизането на територи­
ята на приемащата Страна и е направена за 
сметка на изпращащата Страна или самите 
участници в обмена.
Член 18
Децата на служителите от дипломати­
ческите и консулските представителства на 
държавата на всяка от Страните се обучават в 
държавните и общинските средни и висши учи­
лища (с изключение на училищата по изкуства 
и медицина) на другата Страна без заплащане 
на такси за обучение до приключване на дъл­
госрочната командировка в дипломатическото 
представителство на техните родители и в 
съответствие с действащото законодателство 
на държавата на всяка от двете Страни.
Приемащата Страна не им осигурява сти­
пендия и настаняване в общежитие.
Член 19
Този Протокол влиза в сила от датата на 
подписването му от двете Страни и ще остане 
в сила до 30 юни 2024 г. 
Изпълнението на започнали съвместни 
инициативи и образователни дейности про­
дължава до подписването на нов Протокол.
До края на 2023 г. Страните ще разменят 
проекти на Протокол за следващите учебни 
години и ще проведат среща на експерти за 
подготовката за подписването му.
По взаимно съгласие Страните могат 
да внасят изменения и допълнения в този 
Протокол, като за това се оформят отделни 
документи, които ще бъдат неразделна част 
от Протокола.
Този Протокол е подписан в два екземпляра, 
всеки един на български, украински и англий­
ски език, като трите текста са идентични и 
имат еднаква сила. В случай на различия в 
тълкуването на разпоредбите от този Протокол 
меродавен ще бъде английският текст.
За Министерството	
За Министерството
на образованието 	
на образованието
и науката на	
и науката
Република България:	
на Украйна:
Красимир Вълчев,	
Сергей Шкарлет,
министър на 	
министър на
образованието 	
образованието
и науката	
и науката
6528